આજે ઘટાડાની આગેવાની લેતા રિલાયન્સ ઈન્ડસ્ટ્રીઝ રૂા. 17, આઈટી અગ્રણી ટીસીએસ રૂા. 33, ઈન્ફોસીસ રૂા. 16 ઘટયા હતા. મેટલ ક્ષેત્રે ટિસ્કો રૂા. 8, જેએસડબ્લ્યુ સ્ટીલ રૂા. 4 અને હિન્દાલ્કોમાં રૂા. 5નો ઘટાડો હતો. આઈશર મોટર્સ રૂા. 155 અને એચડીએફસી રૂા. 12 ઘટયો હતો. વ્યક્તિગત શૅરોમાં મૂડી'સ દ્વારા રેટિંગના પુન: ગઠનની અસરે ભારતી ઍરટેલ રૂા. 6.50 ઘટીને રૂા. 300 બંધ હતો. જ્યારે ફાર્મા અગ્રણી ડૉ. રેડ્ડીસ રૂા. 53 અને સિપ્લા રૂા. 6 ઘટયા હતા. આજે મેટલ ઈન્ડેક્સ 0.9 ટકા ઘટયો હતો. એનએમડીસીના ભાવ પર દબાણની અસર ઈન્ડેક્સમાં પડઘાઈ છે.